
Corporis  nostri,  summa  quidem  solertia  ef- 
formati,  structuram  perpendenti,  non  mirum  vi- 
debitur, quod  morbis  tam  saepe  vexati  sumus  ; 
sed  id  potius  mirum  erit,  quod,  vel  horam,  vitam 
salvi  degere  possumus  : et  proculdubio,  mors 
inopinatius,  morbi  frequentius  nos  obruerent,  nisi 
natura  provida  alias  partes  aliis  longe  magis  vitee 
necessarias  ponens,  sic  eas  ordinasset,  ut  quee  ad 
vitam  et  salutem  maxime  faciunt,  in  locis  ab 
externis  injuriis  remotissimis  collocarentur,  dum 
minus  necessariae,  situm  exteriorem  obtinentes, 
casibus  externis  magis  sint  opportunae.  Sed  heu  ! 
quod  liae  partes  a damnis  externis  quum  optime 

munitas,  internis  aeque  ac  aliae  obnoxiae  sint  : 
omnes,  sine  discrimine,  obsidet  .inflammatio,  a 
qua  sola  provenit  maxima  longe  pars  malorum 
quibus  vita  humana  fato  inevitabili  angitur.  Hi 
autem  morbi  inflammationem  pro  causa  agnos- 
centes, nomina,  a partibus  affectis  variis,  varia 
tulere,  et  quo  nobilior  et  ad  vitam  magis  necessa- 
ria pars  inflammatione  correpta,  eo  sane  saevior 
est  morbus.  Erysipelas  est  inflammatio,  late  se  ex- 
tendens, splendens,  cum  calore,  dolore,  et  colore 
ex  rubro  flavescente  ; quae  externa  integumenta,  vel 
internas  corporis  partes  membranaceas,  occupat. 
Bene  notus  erat  hic  morbus  veteribus  ; causam 
autem  ejus  non  tam  clare  illis  innnotuisse  apparet 
ab  insonte  accusata  bili,  quam  pro  hujus  mali 
origine  illos  habuisse  ex  Galeni  verbis  patet, 

“ EtS’  e£  aifiarog  icoi  ScivOijg  x0^*/?  Otpportpwv  rov 
Stovrog  piKTov  iit]  ro  ptvpci,  i]  atparog  ph>,  £ iovrog 
Se  koX  XeTTrorarov  7 rr)v  crvaacnv,  lLpvcr'i~i:\ag  ro  TraOog 
k aXeiTcu.”*  In  eadem  fuisse  sententia  plurimos 
antiquorum  alios, f ex  eorum  scriptis  colligere 


* Method.  Meden.  ad  Glauc.  lib.  2.  cap.  I.charter.  tom.  x. 
|-  Paul  vEginet.  dc  Re  Medica,  lib.  4.  cap.  17. 

fas  est.  Mihi  oriri  videtur  eodem  modo  ac 
inflammationes  alia?,  et  medium  esse  inflamma- 
tionis gradum  inter  phlegmonen  et  oedema,  quo- 
rum illa,  in  majoribus,  hoc,  in  minoribus  vasis, 
locum  habet.  Si  propius  ad  Phlegmones  natu- 
ram accedat,  dicitur  Erysipelas* *  Phlegmonodes 
si  potius  ad  oedematis  naturam  vergat,  dicitur 
Erysipelas  cedematosum.  Sunt  aliae  species  Ery- 
sipelatis, viz.  : gangrenosum  et  erraticum,  quae 
non  differunt  in  origine,  sed  praecipue  in  dura- 
tione  et  terminatione.  Erysipelas  confundi  po- 
test solo  Phlegmone  vel  Erythemate,  (haud  raro 
etiam  cum  Podagra  vel  Scarlatina.)  A Phlegmone 
distinguitur  tumore  molli  diffuso,  et  inaequaliter 
circumscripto,  absque  dolore  pulsatili ; et  ab  ery- 
themate tumore  et  vesiculis  (a  Podagra  et  Scar- 
latina progressu  morbi.)  In  Erysipelate,  dolor 

est  urens,  rubedo  late  serpens,  et  interdum  spa- 
tium magnum  corporis  occupans.  In  Nosocomiis 


jEtius  Tetr.  4.  Serm.  2.  cap.  59. 

Actuarius  Melli.  Meden.  lib.  2.  cap.  12. 

* Galen.  Meth.  Meden.  ad  Glauc.  lib,  2.  cap.  1.  chartei*, 
tom.  x. 

Erysipelas  aliquando  fit  contagiosus,  sub  forma 
gangraenosa  cum  febre  Typhoide,  et  maxima 
lethale  est,  uti  dicetur  in  altero  loco.#  Error 
aliquis  in  nonnaturalibus,  ut  dicuntur,  huic 
morbo  ortum  praebet.  Eum  saepe  suscitavere 
vehementiora  animi  pathemata,  praesertim  ira : 
haud  raro  oritur  ex  aaere  nimis  calido,  necnon  ex 
subita  refrigeratione  corporis  prius  calefacti : et 
frequenter  in  causa  est  cibus  calidus  nimis  larga, 
copia  ingestus,  ut  et  potus  exaestuans,  crebraque 
ebrietas  : denique  si  in  corpore  dispositio  sit  ad 
Erysipelatem  vel  ex  plethora,  ex  affectione  haere- 
ditaria,')'  ex  omissa  vel  impedita  evacuatione  aliqua 
solenni,  vel  ex  eo  quod  antea  insultum  fecerat, 
causa  satis  levis  invasioni  hujus  mali  occasionem 
praebere  possit. 

Nullo  non  anni  tempore  invadit  hicce  morbus; 
observant  autem  plurimi, £ quod  exeunte  aestate 
frequentius  occurrit.  Etsi  saepenumero  satis  sub- 
ito corripiatur  aeger,  eruptionem  frequenter  hor- 


* Essay  on  Fevers,  Conlagion,  &c.  by  John  Colvan,  M.  D, 
f Galen.  Metii.  Meden.  lib.  14.  cap.  14.  cliarter.  tom.  x. 

% Frederic.  Hoffman,  Opera  omnia,  tom.  2.  p.  100. 

ripilatio  praecedit,  silis,  calor,  inquietudo,  et 
symptomata  alia  quibus  febris  comitari  solet. 
Interdum  venit  tumor  glandulis  loci,  ubi  inflam- 
matio postea  apparet ; quod,  ut  credo,  est  Ery- 
sipelati fere  peculiare.  Progressa  aliquamdiu 
febre  (saepe  satis  valida,  saepe  non  tam  manifesta,) 
inflammatio  producitur  in  aliqua  parte,  unde 
augetur  febris,  quae  attamen  paullulum  plerum- 
que eruptioni  cedit.  Pars  affecta  dolore  urgetur 
acerrimo,  splendet,  tactui  parum  cedit,  colorem 
induit  ex  rubro  flavescentem,  et  licet  rubor 
evanescat  ubi  digito  urgetur,  statim  sublata  pres- 
sione, eodem  rursus  imbuitur  colore  : pars  etiam 
haud  raro  tumet ; hicce  autem  tumor  aliquando 
non  ita  notabilis  est,  etsi  aliquando  satis  magnus, 
quod  accidere  videtur,  quando  inficitur  etiam  sup- 
posita cellulosa  substantia  : haec  Galeni  opinio 
fuisse  videtur,  qui  dicit,  “"na-n-tp  oiv  ->)  tt poripa  (<p\sy- 
povrf)  (TvvtTnXapfiavsL  n jccu  tov  Si ppcirog,  ourcv  Kai  ijSe 
(ipvmiTBXag)  rijg  viroKEip.tvrig  ciVTcjj  crapicog”*  Nulla 
corporis  pars,  ubi  datur  cutis,  ab  hoc  malo  im- 


* Method.  Meclen.  lib.  14.  cap.  2.  charler,  tom.  x. 

munis  est;  nunc  extremitates  obsidet,  nunc  mam- 
mas dehonestat,  ac  varia  omnino  et  incerta  est 
ejus  sedes ; observant  autem  autores,  quod  fa- 
ciem* * * § praecipue  occupat,  eamque  foedam  turpem- 
que  reddit,  ubi  paulo  ante  sedem  fixisse  Gratia? 
videbantur  ; tota  denique  corporis  superficies  ejus 
furori  exponitur  : Nec  tutiora,  licet  recondita, 

sunt  ipsa  viscera,  sed  ex  practicorumj'  observa- 
tione hac  infestantur  lue,  et  cum  maximo  nostro 
damno  saspius  contabescunt,  priusquam  progno- 
sin  satis  certam,  in  hoc  vel  in  ullo  fere  alio 
morbo,  statuere  possumus,  plurima  consideranda 
veniunt,  quae  eam  toto  coelo  diversam  reddere 
possint. J Pars  morbo  obsessa,  inflammationis 

species,  aegri  astas,  habitus,  sexus,  erasis,  tum 
et  multa§  alia  cognosci  debent  : et  haec  om- 


* Sydenham,  lib.  2.  ch arter,  tom.  x. 

Van  Svvietan,  loco  jam  citato, 
j-  Hippoc.  lib.  1.  de  Morb.  sec.  2.  et  lib.  2.  sec.  3. 

Paul.  ^Eginet.  de  Re  Medica,  lib.  3.  cap.  8.  et  cap.  46. 
&c.  &c.  &c. 

t Patet  paritur  in  febribus  talibus  Erysipelatosis  varium 
eventum  imprimis  pendere  a partibus  illis  quas  natum  ex  fe- 
bre Erysipelas  occupat. — Van  Swietan,  Commcnt  rfph.  § 593. 

§ Neque  ignorare  oportet,  quae  sit  aegri  natura  : bumidum 

nia  explorata  habere  prius  oportet  medicum, 
quam  de  morbi  eventu  sententiam  suam  profari 
audeat. 

Si  cerebrum  ejusve  membranas,  vel  unum  ex 
visceribus  magis  nobilibus,  affligat  morbus  (nam 
metastasis  in  Erysipelate  occurrit  saepissime)  ne- 
cesse  est  ut  plus  periculi  secum  afferat,  quam  si  ex- 
tremos occupasset  corporis  artus.  Maxima  etiam 
differentia  oriri  potest  ex  conditione  partis  ante- 
quam morbi  saevitium  experta  est  ; e.  g.  ait  Hip- 
pocrates, “ 'Hv  yvvaucl  Kvovaij  spvalirsXag  sv  rrj  vas pt) 
ysvsrcu  OavaTuSeg"* *  Malum  etiam  pronunciat Ery- 
sipelasj'  ab  ossis  denudatione.  Si  aegri  sit  habitus 
scorbuticus,  vel  si  impedietur  mensium  fluxus,  vel 
supprimentur  aliae  solennes  evacuationes,  tunc 
Erysipelas,  majore  vi  saevit,  difficiliorque  devenit 
curatio. 


magis,  an  magis  siccum  corpus  sit  ejus  : validi  nervi  an  in- 
firmi : frequens  adversa  valetudo,  an  rara,  eaque  cum  est> 
vehemens  esse  soleat  an  levis  ; brevis  an  longa ; quod  is 
vitaj  genus  sit  secutus;  laboriosum  an  quietum ; cum  luxu 
an  cum  frugalitate.  Ex  his  enim  similibusque,  soepe  curandi 
nova  ratio  ducenda  est. — Corn.  Celsus  de  Med.  Frcef. 

* Aph.  43,  s.  5.  -(-  Aph.  19.  s.  7. 

Sed  ubi  naturalis  morbi  malignitas  augmen- 
tum non  capit  vel  ex  infausta  tali  dispositione, 
vel  contagione,  satis  propitia  mihi  videtur  prog- 
nosis. Caute  tamen  progrediendum,  ac  caven- 
dum, ne  infausta  medendi  methodo  aeger  Orco 
tradetur,  quem  ipsa  fortasse  natura,  sibi  relicta, 
a morbi  vi  liberasset.  Ut  in  vado  sint  omnia 
igitur  hisce  satisfaciendum  indicationibus  : 

Imo.  Impediatur,  si  possibile  sit,  ulterior  morbi 
progressus. 

2do.  Lenientur  symptomata  urgentiora. 

3tio.  Expellatur  e corpore  materies  peccans. 

4to.  Praecaveatur  morbi  reditus. 

Ad  priores  duas  indicationes  absolvendas,  nil  effi- 
cacius videtur,  quam  inflammationis  causam  amo- 
vere, aut  saltem  ejus  effectus  minuere  ; in  hunc 
finem  extemplo  sese  offert  venaesectio,  quae,  si 
modo  ejus  usum  pulsus  admittat,  spem  raro  fallit. 
Sydenhantus*  suadet,  quod  si  non  sufficiat  opera- 
tio prima,  denuo  repetatur,  et  etiam  ad  tertiam 
usque  vicem,  si  intensior  urget  febris,  interposito 


* Loco  citato. 

die  uno.  Me  non  latet  multos  a sanguinis  mis- 
sione abhorrere,  in  eruptionibus  cutaneis,  sed 
quando  fractte  vires,  aut  pulsus  debilis,  aut  alia 
equalis  momenti  contraindicatio  non  vetant,  per 
Phlebotomiam  liberatur  pondere  corpus  inutili, 
ac  liberius  officio  suo  fungi  potest  natura.  Nobis 
affirmat  Freind,*  nullum  fuisse  experimentum  a 
se  sajpius  expertum,  aut  cum  successu  magis 
felici.  Alvus  eodem  tempore  laxa  servenda,  ec- 
coproticisf  lenioribus,  aut  clysmatum  usu.  Mul- 
tos inter  medicos  in  usum  venit  emetica  adhibere, 
ut  materias  peccans  a corpore  expellatur,  super- 
bibans  a?ger  largiter  decocti  Anthemidis  nobilis, 
vel  aquae  tepidae. . Galenus  recte  observat,  " To 

fitv  ovv  aKpifitg  tpvaiirtXcig  uvtcj  rov  Slppcirog  povov  iru- 

dog  quare  ad  tertiam  indicationem  bene 

respondendam,  rationalis  medendi  methodus  esse 
videtur,  materiae  morbificae  expulsionem  moliri, 
eodem  modo  quo  ipsa  natura  eam  eliminari  cona- 
tur ; secundum  Hippocratis  consilium,  " A§a  ayav, 


* Historia  Medicin. 

f Vide  Mead,  Monita  Medica,  sec.  6.  de  Erysipelate. 
i Metliod.  Meden.  ad  Glauc.  lib.  2.  cap.  L.  charter.  tora.  x. 

okov  ai>  fxuXtara  pCmj,  ravry  ayetv,  Sia  rutu  Zvprpepovrcov 
Xopiuv.”*  In  hunc  finem  aeger  assiduo  bibere  de- 
bet potum  tenuem,  tepidum,  aquosum,  atque 

acidulum,  per  quem  diaphoresis  assidua,  sed  le- 
vis sustentari  possit ; quo  pacto  attenuabitur  san- 
guis viscidus,  et  aptior  redditur  ad  transeundum 
per  vasa  minima,  et  ejicientur  inutiliores  particulae 
circulationi  jam  offensae.  iEgri  corpus  summa 
cura  protegi  debet  ab  externo  frigore,  et  eodem 
tempore  ita  fugias  ne  praeter  casam  : pars  affecta 
speciatim  justo  majorem  aut  frigoris  aut  caloris 
gradum  pati  non  oportet ; quorum  uterque  modo 
quam  diversissimo  eosdem  produceret  effectus, 
augmentum  scilicet  inflammationis. 

Si  quod  interna  depascitur  Erysipelas  suspi- 
cari est,  (heu  ! quod  cognitu  sit  tam  difficile,!) 
totis  innitendum  viribus,  ut  foras  ducatur,  atque 
ut  prohibeatur  ne  ad  interiora  redeat ; olun  enim 
observavit  Cous  senex,  " 'EpvcriireXag,  tZwdev  ptv 
'hau)  TptTTecrOcu,  ovk  ciyaOov  tcrioOev  St  fsw  ciyaOov.  + 


* Aph.  21.  s.  1. 

f Nulla  enim  signa  sunt,  qurc  hanc  febrim  Erysipelatosam 
distinguant. — Van  Sivietan,  Comment.  Aph.  § 593. 
t Hippoc.  Aph.  25.  s.  6. 

Cui  proposito  forsan  inserviret  totam  corporis  su- 
perficiem balneo  vaporis  tepido  laxam  reddere, 
et  peccantem  materiam  ad  exteriora  allicere  dia- 
phoresi  leni  et  assidua.  Si  hoc  efficere  non 
possumus,  de  aegro  conclamatum  est ; nam  ab 
Erysipelate  intro  pulso  internarum  partium  in- 
flammatio, gangraena,  et  sphacelus  ; asthma  con- 
vulsivum,  vertigo,  affectus  soporosus,  deliria,  phre- 
nitis, et  mala  plurima  alia  pejora  morte,  quae  pau- 
cis diebus  aegrum  e medio  tollit,*  ni  quod  intus 
est  diffusum  fuerit  ac  foras  transeat. 

In  his  casibus  purgantia  plena  et  ita  repetita, 
ut  diarrhoeam  lentem,  atque  nauseam  excitant 
(ope  Antimonii  Tartarisati)  vires  pulsuum  minu- 
unt, ad  intestina  versus  humores  multo  magis 
copiosas  derivant,  eoque  febrem  allevant ; vel 
Hydrargyrum  cum  opio  in  dosibus  parvis,  et  sae- 
pe repetis  donec  efficientur  gingivae,  interdum 
% 

progressum  inflammationis  impediunt,  et  resoluti- 
onem urgent.  Impetus  sanguinis,  quae  in  cerebro 
delirium,  vel  comam  ; in  pulmonibus  dyspnoeam 
excitat : optime  levatur  per  emplastrum  vesicato- 


* llippoc.  lib.  1.  de  J\lorb.  sec.  2. 

rium,  crinibus  rasis  nuchae,  inter  scapulas,  summo 
capiti,  vel  sterno,  vel  abdomini  impositum  praecipue 
si  dolor  et  symptomata  inflammationis  interna  ad- 
sunt. Aliquando  etiam  Hirudines  parti  dolenti 
admoti,  et  balneum  tepidum  ad  gradum  98°  Ft. 
utilia  sunt.  Aqua  hordeacea,  vel  avenacea,  vel 
ptisana,  acido  imbuta,  adhiberi  debet  pro  potu  ; 
et  haustus  salinus  effervescens  omni  tertia  vel 
quarta  hora  repetitus,  halitum  cutis  promovit, 
corpusque  aliquantulum  refrigerat.  Animi  quies 
etiam  necessaria  est.  Nomen  Erysipelas  deriva- 
tus est  ex  £puw,  traheo,  et  v e\ag,  propinquus  ; ali- 
quando est  morbus  localis  cum  febre  symptoma- 
tica, synocha  Cullenii,  aliquando  morbus  est 
systematis  totius,  cum  febre  idiopathica,  et  in- 
flammatione superveniente,  interdum  apparet 
epidemicus,  et  saepissime  sequitur  vulneras  ; sed 
ubi  invenitur  in  nosocomio  vel  ex  agere  inquinato, 
vel  sordibus,  proculdubio  causis  non  infrequenter 
occurrentibus  comitatur  febris  typhoides  et  max- 
ime contagiosa  : interdum  videtur  oriri  ex  con- 
stitutione atmospherae  et  sub  forma  epidemica. 
Fere  semper  est  morbus  cutaneus  ubi  apparet 
externe,  et  membranorum  mucosorum  si  corripi- 

tur  pars  interna,  frequentissimum  est  inter  fceminas, 
et  irapuberos,  praecipue  eos  qui  constitutione  ir- 
ritabile praediti  sunt,  occurrit  saepius  in  coelis  ca- 
lidis quam  inflammatio  phlegmonodes.  Nunquam 
terminat  in  suppurationem,  nisi  commistus  est 
phlegmonode,  sed  ubi  inflammatio  est  vehemens 
vesiculae  formantur. 

Erysipelas  ponitur  in  nosologiam  Cullenii  in 
classe  Pyrexiarum  et  ordine  Exanthematorum,  sed 
non  respondet  ad  Exanthemata  quia,  non  semper 
incipit  cum  febre,  neque  definito  tempore  apparet 
phlogosis,  neque  semper  est  contagiosus,  et  po- 
test afficere  hominem  saepius  quam  semel  in  de- 
cursu vitae. 

Si  externe  apparet  Erysipelas,  aut  si  ulla  arte 
ad  externam  corporis  superficiem  determinari 
potest,  applicationes  quaedam  topicae  aegro  multum 
prosunt ; sed  summa  cantela  opus  est.  Nil  jus- 
tius verbis  Hoffmanni,*  “ Sed  quantus  abusus 
deprehendatur  topicorum  in  Erysipelate  capitis 
eloqui  ex  digno  non  possumus  ; est  certe  Erysi- 


* Frederic.  Hoffman,  Opera  Omnia,  tom.  6.  p.  326. 

pelas  affectus  qui  cautissimum  externorum  requi- 
rit applicationem.” 

Astringentium  gens  tota  noxia  mihi  videtur, 
in  plurimis  casibus,  nam  per  ea  augetur  vasorum 
actio  in  materiam  jam  nimis  impactam,  per  quod 
pertinacior  fit  obstructio,  violentior  redditur  in- 
flammatio ; aut  si  per  earum  vim  rctropellitur 
subito  materies  peccans,  a vero  non  absimile  est, 
quod  natura  nimis  onusta  sese  liberat,  deposita 
materia  in  viscus  quodam  nobilius,  sicque  cito 
satis  de  rngro  actum  sit,  in  rursus  ad  exteriora  ver- 
gat. Galenus  conscius  fuisse  videtur  periculi  quod 
astringentium  usum  comitatur,  nam  etsi  in  Ery- 
sipelate refrigerationem  laudaverat,  addit  statim, 
" Ov  pi)v  ax 'ivOlvvog  ye  1]  Toiavre  Oepairdct  ttcivtI  aujpaTL, 
Slu  to  (plpecrQai  rrjv  ^oXrjv  eviote  vpog  tl  tmv  ETTiKaipcov 
I uopiojv.  "Otts  yn  sS’  orav  lupa  xfjv^riraL  ttX tova^ov  cikiv- 
Svvov  ek  tCov  anvpu)v  popiwv  aTToOeluOai  to  pvupa* 
Et  Hippocrates  dicit,  " Kai  spycrt-rreXag  to  pi)  iXkov- 
pivov  ( wc/)E/\eT ) E7TEI  to  ye  e Xicovpcvov  /3Xa7rr£i.”f 


* Method.  Meden.  lib.  14.  cap.  3.  charter,  tom.  x. 
f Aph.  23.  s.  5. 

Medicamenta  omnia  relaxantia  hoc  malum 
sibi  comitem  habent,  quod  magnum  humorum 
fluxum  attrahunt  in  partem  jam  nimis  distentam, 
et  idcirco  tantum  abest  ut  prosint,  quod  augmen- 
tum afferunt  morbo. 

Applicationes  oleosas  ut  poros  occludunt  ex- 
itumque negant  perspirationi,  multum  nocere  ne- 
cesse  est : exemplum  narrat  Hildanus*  Erysipe- 
latis oleo  inuncti  in  gangraenam  terminati.  Ex 
auctoribus  etiam  consta tj'  Erysipelatem  ex  oleo- 
sorum applicatione  ortum  duxisse,  parum  ab  his 
igitur  promovetur  cura. 

Nonnulli  suadent  micam  panis  lacte  tepido 
maceratam  affectae  parti  applicare,  quae  forsan 
non  male  caederat,  si  nimis  non  relaxerat,  et  si 
ut  cito  acessit,  eam  saepius  renovare  non  opus 
sit,  per  quod  frigori,  aliisque  incommodis  exponi- 
tur aeger. 

Quidam  parti  amylum  inspergere  sat  esse  cre- 


* Centur.  1.  Observ.  82. 
f Boerhaave,  Pralect.  Academ.  par  765. 
Van  Swietan,  Comment.  Aph.  § 718. 

dunt,  vel  earbonatem  calcis,  vel  pulverem  Zinci  car- 
bonatis  impuri,  quod  neque  refrigerat  neque  plus 
justo  calefacit,  nec  mutari  tam  frequenter  requirit. 
Mihi  videtur  tutissimum,  et  in  usu  communi  est. 

Alii  partem  involvi  jubent  panniculis  laneis 
prius  madefactis  in  decocto  quodam  tepido  atte- 
nuanti ; quod  componi  potest  ex  spiritu  minde- 
reri,  & c.  &c. 

Alii  nil  amplius  necesse  existimant,  quam 
partem  a frigore  per  laneos  panniculos  protegere, 
aliamque  applicationem  omnem  supervacaneam 
censent. 

Tali  aliqua  methodo  forsan  per  resolutionem 
curari  possit  morbus,  cane  etenim  pejus  et  angue , 
vitanda  sunt  omnia  qute  suppurationem1*  promo- 
vent priusquam  omnis  evanuit  spes  resolutionis, 
et  adhuc  multo  cautius  arcenda  est  gangrtena ; 


* Incidere  liic  non  raro  solet,  ut  ad  suppurationem  Erysi- 
pelas transeat ; unde  pessima  plerumque  diuturna  item  ac 
late  serpentia  nasci  solent  ulcera. — Laur.  Heister.  Instit.  Clii- 
rurg.  t&iti.  1.  de  Erysip. 

monet  Hippocrates,  " epvmTnXari  orimSuv,  ?j  ek- 
7 rvtjrng,  (kcucov.”)* 

Ubi  suppuratio  infortunate  accidit,  oportet  fa- 
cere incisiones  amplissimas,  ut  nuperrime  com- 
mendatur per  dominum  Hutchinson,  chirurgum 
eruditum  nosocomii  in  Anglia.  Ubi  gangraena 
accedit  cataplasma  cerevisiae,  vel  dauci  caroti 
corrigere  odorem  ingratam,  et  separationem  par- 
tium inanimatorum  promovere  utile  est,  et  pos- 
tea unguentum  idoneum  applicari  licet. 

JEgri  cibo  interea  prospiciendum,  qui  talis 
esse  oportet  ut  facile  concoqui  possit ; e.  g.  Jus- 
culum leve,  Poma  assata,  biscoctum  cum  Thea, 
gelatina  panis,  Sago,  Tapioca,  Maranta  Arun- 
dinacea, & c.  & c.  Potus  commodissimus  erit  li- 
quor aliquis  tenuis  tepidusque,  ut  solutio  Bitar- 
tratis  Potassae  cum  saccharo,  infusum  limonis, 
oryzae  vel  avenae  decoctum,  aut  Ptisana,  cui  addi 
possint  Poma,  cerasa,  pruna,  ad  gratam  conci- 
liandam aciditatem  : si  violentior  urget  febris, 
pauxillum  nitratis  potassae  adjicere  non  nocebit. 


* Aph.  20.  s.  7. 

De  ceeteris  nonnaturalibus  equalis  habenda 
est  ratio  cavendum  ne  nimis  evigilet  seger,  ac  si 
febris  dolorve  impediat  quo  minus  somno  (benefi- 
cio hominibus  gratissimo  et  amicissimo)  fruatur, 
necessitas  adesse  queat  opiata  propinandi. 

iEgri  mentem  non  minus  quam  ejus  corpus 
quietam  servare  oportet,*  et  a violentoribus  om- 
nibus pathematibus  serenam.  Si  hac  methodo 
feliciter  segrum  sanitati  restituere  possumus,  ad 
quartam  respondendam  indicationem  necesse  erit, 
per  repetita  lenia  purgantia  ejus  corpus  liberare 
ab  omnibus  pravis  humoribus,  partemque  antea 
affectam  speciatim,  et  universum  in  genere  cor- 
pus, firmare,  ne  rursus  invadat  morbus,  quod 
haud  raro  ex  autorum  testimoniis  accidit  : si  ex 
causa  aliqua  nota  ortum  duxit  morbus,  prtecaven- 
dus  ejus  causae  reditus,  et  ad  solitam  vitae  ratio- 
nem paulatim  et  caute  redeat,  sanitati  jam  ferme 


* In  Ultonia  Erysipelas  et  Herpes  Zoster,  curari  vulgo  di- 
citur frictioni  annuli  aurei  super  partem  affectam,  remedio 
superstitiosissimo  et  miraculis  nuper  peractis  simili  in  eo, 
quod  nullam  habet  effectum  j^raeter  solatium  animi  et  alia 
levamina  quae  ex  fide  et  constantiae  aegrorum  oriri  solent. 

restitutus  a?ger.  Institutum  aquarum  mineralium 
usum  sub  congruo  regimine  multum  laudat  Hoff- 
mannus*  ad  corpus  ab  hujus  mali  reditu  vindican- 
dum. Aer  purus,  dieta  levis  et  nutriens,  alvus 
soluta,  vinum,  cinchona,  vel  sulphas  quininse,  et 
opiata,  maxime  conveniunt ; praecipue  in  noso- 
comiis, ubi  grassari  contagio  videtur. — Vale. 


* Opera  Omnia  tom.  2.  p.  102. 

